Բիոիմպեդանսոմետրիան նորագույն հետազոտություն է, որով որոշվում է մարմնի բաղադրությունը և, ըստ այդմ, տեղի է ունենում մարմնի քաշի շտկում` նյութափոխանակության կարգավորման միջոցով: Հետազոտության միջոցով մարդը լիարժեք պատկեր է ստանում օրգանիզմում տեղի ունեցող նյութափոխանակության մասին, գնահատում սեփական առողջական վիճակը և, հարկ եղած դեպքում, կարողանում շտկել այն: Բիոիմպեդանսոմետրիա իրականացնող անալիզատորի աշխատանքի հիմքում ընկած է էլեկտրական ալիքների անցողականությունը մարմնի հյուսվածքների միջով: Այն հատուկ ծրագրի շնորհիվ, հստակորեն որոշում է ոչ միայն մարմնի քաշը, այլև մարդու մարմնի բաղադրությունը`ջրի, ճարպային, մկանային շերտի, հեղուկների քանակը, ինչպես նաև օրգանիզմի ոսկրային զանգվածը: Ուշագրավն այն է, որ սարքը, ելնելով օրգանիզմի վերոնշյալ տվյալներից, որոշում է օրգանիզմի իրական կենսաբանական տարիքը: